For første gang ble Norge representert av en utenlandsk artist, svenske Benny Borg. Aftenposten var likevel ikke skeptisk: «Borgs sprogføring er blitt beundringsverdig sikker, uten spor av fremmed herkomst». Avisen var imidlertid ikke like imponert over showet: «TV-showet kan ikke registreres som noen suksess. Fantasiløs produksjon, kjedelig presentasjon og en viss famlende usikkerhet er de inntrykk en sitter igjen med». Det var også første gang Norge ble representert av en duo.